CeFi และ DeFi มีความแตกต่างกันอย่างไร
CeFi ย่อมาจากคำว่า Centralized Finance (CeFi) หมายถึง ระบบการเงินเเบบรวมศูนย์หรือรวมอำนาจ ซึ่งก็คือกระบวนการทางการเงินที่ใช้กันอยู่ในปัจจุบัน ซึ่งเป็นวิธีที่เก่าเเก่ สามารถย้อนได้ถึงยุคอารยธรรมเมโสโปเตเมีย (Mesopotamia) ที่มนุษยชาติเริ่มมีการเเลกเปลี่ยนโดยใช้สิ่งต่าง ๆ เเทนมูลค่า ไม่ว่าจะเป็นปศุสัตว์ เปลือกหอย เเร่มีค่า จนมาถึงสกุลเงิน โดยในอดีตได้มีการหาทางทำให้เงินที่จะเป็นค่ากลางในการเเลกเปลี่ยนนั้นสมดุลเเละมั่นคง จึงได้ข้อสรุปว่าต้องมีหน่วยงานคอยบริหารการเงิน ซึ่งในจุดนี้อาจเป็นการที่มีรัฐบาลหนุนค่าเงินนั้นอยู่ เช่น เหรียญจักรวรรดิโรมัน ที่ใช้เป็นค่ากลางในการเเลกเปลี่ยนทั่วอาณาจักร รวมถึงบริเวณใกล้เคียง ในปัจจุบันผู้ที่ทำหน้าที่นี้คือ ธนาคารเเละสถาบันทางการเงินต่าง ๆ เเละสกุลเงินที่ให้ความเชื่อมั่นคือ ดอลลาร์สหรัฐ ในกรณีของการเทรดโทเคน CeFi ก็คือ การจำลองระบบเเบบปัจจุบัน (TradFi) เเต่โฟกัสไปที่สินทรัพย์ดิจิทัลเเละบล็อกเชนที่สร้างมันขึ้น เช่น Stablecoin เเละอื่น ๆ ที่ยังคงมีผู้กุมอำนาจเหนือกว่าเเละเป็นศูนย์รวม

ส่วน DeFi ย่อมาจากคำว่า Decentralized Finance คือ การเงินเเบบกระจายอำนาจ ซึ่งเป็นเเนวคิดรูปเเบบใหม่ที่สามารถทำได้จริงเเล้วผ่านการใช้ระบบบล็อกเชนเพื่อกำจัดการรวมศูนย์ไม่ให้มี บุคคลหรือองค์กรมีอำนาจในการควบคุมการเงินในจุด ๆ เดียว โดยที่ผู้ดูเเลระบบจะไม่มีการเปิดเผยข้อมูลของตน รวมถึงทุกคนที่มีส่วนร่วมอยู่ในระบบบล็อกเชนล้วนเเล้วเเต่มีสิทธิที่จะกำหนดทิศทางของเครือข่ายได้

ข้อเปรียบเทียบข้อเเตกต่างระหว่างสองระบบ
CeFi (เเบบดั้งเดิม)	                                         DeFi (เเบบใหม่)
มีตัวกลางคอยจัดการ Transaction	                ไม่มีตัวกลางควบคุม ทำให้ลดค่าใช้จ่าย
ข้อมูลอยู่ในระบบส่วนตัว เเละปิดเป็นความลับ	ข้อมูลเปิดเผยไม่มีการปกปิด
ใช้โครงสร้างทางการเงินรูปเเบบเดิม	        โครงสร้างอยู่บนบล็อกเชน เเทบไม่ต้องใช้คน
ต้องได้รับการอนุญาต	                                 ไม่ต้องขอการอนุญาต
ต้องดำเนินการในสถานที่หรือเวลาที่กำหนด	สามารถใช้งานได้ทุกที่ ทุกเวลา
เทคโนโลยีทางการเงิน & การเงินดิจิทัล